《余山 其五》
元代·清珙

破屋萧萧枕石台，柴门白日为谁开？名场成队挨身入，古路无人跨脚来。

深夜雪寒惟火伴，五更霜冷有猿哀。袈裟零落难缝补，收卷云霞自剪裁。

作者简介：（1272—1352）元僧。常熟人，字石屋。俗姓温。住当湖之福源。尝作偈云：“拾得断麻穿破衲，不知身在寂寥中。”后退居霅溪西之天湖，吟讽自适。有《石屋诗集》。